વાંચતાં મૂંઝવણ અને સમજવામાં અઘરી વાતો જજ સાઈની દ્વારા કહેવાઈ છે. "(૧) ૭ વર્ષથી દિવસ-રાત, રજાઓના દિવસો સમેત રાહ જોતાં કોઈ પુરાવો કોર્ટ પાસે આવ્યો નથી જે 2G સ્પેક્ટ્રમ કેસમાં ગુનો સાબિત કરી શકે. (૨) સરકારી વકીલ દ્વારા સહી કર્યા વગરના દસ્તાવેજો અવાર-નવાર રજૂ થયા જેને કોર્ટ કોઈ રીતે માન્ય કરી શકે નહીં. (૩) ડિપાર્ટમેન્ટ ઑફ ટેલીકોમમાં અધિકારીઓ આ સ્થિતિ માટે સંપૂર્ણ જવાબદાર છે. (૪) રેગ્યુલેટરી પોલિસીમાં વારંવાર વપરાતા શબ્દો એસોસિયેટ, પ્રમોટર, શેરહોલ્ડર્સ વિગેરેની વ્યાખ્યા ડિપાર્ટમેન્ટ પાસે જ સ્પષ્ટ નથી તો ટેલીફોન કંપનીઓ પાસે ક્યાંથી હોય? (૫) યોગ્ય પરિપ્રેક્ષ્ય અંગેની અણસમજ તે જ ખૂબ ખોટું થયું છે તેવા ભ્રમનું કારણ છે, જે બિલકુલ હતો જ નહીં, કમ સે કમ, કોર્ટ પાસેના બધા રેકોર્ડ પ્રમાણે. (૬) શઆતમાં ખૂબ ઉત્સાહી અને મહેનતુ દેખાતો ફરિયાદી પક્ષ ખૂબ નરમ પડી ગયો. (૭) અફવાઓ, ગપ્પાં અને અટકળોના આધાર પર કોર્ટ કોઈ નિર્ણય ન લઈ શકે. ફરિયાદી એક પણ વખત કાયદાકીય રીતે યોગ્ય હોય તેવો પુરાવો લઈને આવ્યા નથી. આવાં અનેક તારણો CBI કોર્ટના ચુકાદામાં છે જે માત્ર ચોંકાવનારા નથી, લોકશાહી માટે ખતરનાક છે.